CELEX: 32013R0760
Language: sk
Date: 2013-08-06 00:00:00
Title: Nariadenie Komisie (EÚ) č. 760/2013 zo 6. augusta 2013 , ktorým sa plavidlám plaviacim sa pod vlajkou Portugalska alebo zaregistrovaným v Portugalsku zakazuje lov tuniakov modroplutvých v Atlantickom oceáne východne od 45° z. d. a v Stredozemnom mori

8.8.2013   
            
            
               SK
            
            
               Úradný vestník Európskej únie
            
            
               L 213/10
            
         NARIADENIE KOMISIE (EÚ) č. 760/2013
   zo 6. augusta 2013,
   ktorým sa plavidlám plaviacim sa pod vlajkou Portugalska alebo zaregistrovaným v Portugalsku zakazuje lov tuniakov modroplutvých v Atlantickom oceáne východne od 45° z. d. a v Stredozemnom mori
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (EÚ) č. 40/2013 z 21. januára 2013, ktorým sa na rok 2013 stanovujú rybolovné možnosti pre určité populácie rýb a skupiny populácií rýb, ktoré sú predmetom medzinárodných rokovaní alebo dohôd, dostupné vo vodách EÚ a pre plavidlá EÚ v určitých vodách mimo EÚ (2), sa stanovujú kvóty na rok 2013.
            
         
               (2)
            
            
               Podľa informácií, ktoré Komisia dostala, sa výlovom v populácii uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo zaregistrovanými v tomto členskom štáte vyčerpala kvóta pridelená na rok 2013.
            
         
               (3)
            
            
               Je preto nevyhnutné zakázať rybolov danej populácie,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená členskému štátu uvedenému v prílohe k tomuto nariadeniu pre populáciu uvedenú v danej prílohe na rok 2013 sa považuje za vyčerpanú odo dňa uvedeného v danej prílohe.
   Článok 2
   Zákazy
   Plavidlám alebo pasciam plaviacim sa pod vlajkou členského štátu uvedeného v prílohe k tomuto nariadeniu alebo zaregistrovaným v danom členskom štáte sa odo dňa uvedeného v danej prílohe zakazuje rybolov populácie uvedenej v danej prílohe. Po uvedenom dátume sa zakazuje najmä ponechávať na palube, premiestňovať, umiestňovať do klietok na výkrm alebo chov, zberať, prevážať, prekladať alebo vykladať ryby uvedenej populácie ulovené danými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. augusta 2013
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 23, 25.1.2013, s. 54.
   
      PRÍLOHA
      
                  Č.
               
               
                  16/TQ40
               
            
                  Členský štát
               
               
                  Portugalsko
               
            
                  Populácia
               
               
                  BFT/AE45WM
               
            
                  Druh
               
               
                  tuniak modroplutvý (Thunnus thynnus)
               
            
                  Zóna
               
               
                  Atlantický oceán východne od 45° z. d. a Stredozemné more
               
            
                  Dátum
               
               
                  4.7.2013